CELEX: 32021D1181
Language: el
Date: 2021-07-13 00:00:00
Title: Απόφαση (ΕΕ) 2021/1181 του Συμβουλίου της 13ης Ιουλίου 2021 για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής εμπορίου που έχει συσταθεί βάσει της συμφωνίας ελεύθερων συναλλαγών μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ όσον αφορά την έγκριση του εσωτερικού κανονισμού της επιτροπής εμπορίου

19.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 256/99
               
            
         ΑΠΟΦΑΣΗ (ΕΕ) 2021/1181 ΤΟΥ ΣΥΜΒΟΥΛΙΟΥ
         της 13ης Ιουλίου 2021
         για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής εμπορίου που έχει συσταθεί βάσει της συμφωνίας ελεύθερων συναλλαγών μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ όσον αφορά την έγκριση του εσωτερικού κανονισμού της επιτροπής εμπορίου
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 91 παράγραφος 1 και 100 παράγραφος 2 και το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία ελεύθερων συναλλαγών μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ (η «συμφωνία») συνήφθη από την Ένωση με την απόφαση (ΕΕ) 2020/753 του Συμβουλίου (1) και τέθηκε σε ισχύ την 1η Αυγούστου 2020.
                  
               
                     (2)
                  
                  
                     Δυνάμει του άρθρου 17.1 παράγραφος 4 στοιχείο στ) της συμφωνίας, η επιτροπή εμπορίου που έχει συσταθεί βάσει της συμφωνίας (η «επιτροπή εμπορίου») εγκρίνει τον εσωτερικό κανονισμό της.
                  
               
                     (3)
                  
                  
                     Η επιτροπή εμπορίου, στην πρώτη συνεδρίασή της, εγκρίνει τον εσωτερικό της κανονισμό, όπως προβλέπεται από τη συμφωνία.
                  
               
                     (4)
                  
                  
                     Ως εκ τούτου, είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της επιτροπής εμπορίου όσον αφορά την έγκριση του εσωτερικού κανονισμού της επιτροπής εμπορίου, προκειμένου να διασφαλιστεί η αποτελεσματική εφαρμογή της συμφωνίας.
                  
               
                     (5)
                  
                  
                     Η θέση της Ένωσης στο πλαίσιο της επιτροπής εμπορίου θα πρέπει να βασίζεται στο σχέδιο απόφασης της επιτροπής εμπορίου,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί, εξ ονόματος της Ένωσης, στην πρώτη συνεδρίαση της επιτροπής εμπορίου που έχει συσταθεί βάσει της συμφωνίας ελεύθερων συναλλαγών μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ όσον αφορά την έγκριση του εσωτερικού κανονισμού της επιτροπής εμπορίου βασίζεται στο σχέδιο απόφασης της επιτροπής εμπορίου (2).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 13 Ιουλίου 2021.
            
               
                  Για το Συμβούλιο
               
               
                  Ο Πρόεδρος
               
               A. ŠIRCELJ
            
         
         
            (1)  Απόφαση (ΕΕ) 2020/753 του Συμβουλίου, της 30ής Μαρτίου 2020, σχετικά με τη σύναψη της συμφωνίας ελεύθερων συναλλαγών μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ (ΕΕ L 186 της 12.6.2020, σ. 1).
         
            (2)  Βλέπε έγγραφο ST 10040/21 στο http://register.consilium.europa.eu.